Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2011/020 ES/Comunidad Valenciana – Încălțăminte, transmisă de Spania) /* COM/2012/0204 final */





EXPUNERE DE MOTIVE Punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară[1] permite mobilizarea Fondului european de ajustare la globalizare (FEG), prin intermediul unui mecanism de flexibilitate, în limita plafonului anual de 500 de milioane EUR, peste rubricile corespunzătoare din cadrul financiar. Regulile aplicabile contribuțiilor din FEG sunt prevăzute în Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare[2]. La data de 28 decembrie 2011, Spania a înaintat cererea EGF/2011/020 ES/Comunidad Valenciana – Încălțăminte pentru o contribuție financiară din FEG, ca urmare a unor concedieri efectuate în 146 de întreprinderi a căror activitate se încadrează în sectorul NACE Rev. 2 diviziunea 15 („Tăbăcirea și finisarea pieilor; fabricarea articolelor de voiaj și marochinărie, harnașamentelor și încălțămintei; prepararea și vopsirea blănurilor”)[3], în regiunea de nivel NUTS II a Comunidad Valenciana (ES52) din Spania. După examinarea atentă a acestei cereri, Comisia a concluzionat, în conformitate cu articolul 10 din Regulamentul (CE) nr. 1927/2006, că sunt îndeplinite condițiile necesare pentru o contribuție financiară în temeiul acestui regulament. SINTEZA CERERII ȘI ANALIZĂ Date principale: || Numărul de referință FEG || EGF/2011/020 Stat membru || Spania Articolul 2 || (b) Întreprinderi vizate || 146 Regiunea NUTS II || Comunidad Valenciana (ES52) Diviziunea NACE Rev. 2 || 15 („Tăbăcirea și finisarea pieilor; fabricarea articolelor de voiaj și marochinărie, harnașamentelor și încălțămintei; prepararea și vopsirea blănurilor”) Perioada de referință || 25.1.2011 – 25.10.2011 Data de începere a serviciilor personalizate || 26.3.2012 Data depunerii cererii || 28.12.2011 Concedieri în timpul perioadei de referință || 876 Lucrători disponibilizați care ar trebui să beneficieze de măsurile în cauză || 350 Cheltuieli pentru servicii personalizate (EUR) || 2 392 100 Cheltuieli pentru punerea în aplicare a FEG[4] (EUR) || 118 000 Cheltuieli pentru punerea în aplicare a FEG (%) || 4,7 Buget total (EUR) || 2 510 100 Contribuția FEG (65 %) în EUR || 1 631 565 1. Cererea a fost prezentată Comisiei la data de 28 decembrie 2011 și a fost completată cu informații suplimentare până la data de 23 februarie 2012. 2. Cererea îndeplinește condițiile de mobilizare a plăților din FEG stabilite la articolul 2 litera (b) din Regulamentul (CE) nr. 1927/2006 și a fost prezentată în termenul de 10 săptămâni prevăzut la articolul 5 din regulamentul respectiv. Legătura dintre concedieri și modificările structurale majore ale modelelor comerciale internaționale din cauza globalizării sau a crizei financiare și economice mondiale 3. În scopul de a stabili legătura dintre concedieri și modificările majore apărute în structura comerțului mondial ca urmare a globalizării, cererea descrie concedierile din regiunea Comunidad Valenciana pe fondul schimbărilor radicale în repartiția geografică a producției de încălțăminte. Țările terțe, în special China și India, domină din ce în ce mai mult comerțul mondial de încălțăminte, iar țări precum Indonezia și Vietnam continua să-și mărească cota în producția mondială. 4. Spania afirmă că, în conformitate cu datele disponibile[5], importurile de încălțăminte din țările terțe în UE au crescut cu aproape 6% în perioada 2006-2009, în timp ce exporturile UE au scăzut cu 16,4% în cursul aceleiași perioade. Ca o consecință directă a scăderii exporturilor, numărul de producători de încălțăminte în UE-27 a scăzut: în 2008 erau doar 24 000 de producători, în timp ce în 2005 erau încă 27 125. Această reducere (11,58%) a numărului de întreprinderi a avut un impact direct asupra ocupării forței de muncă: 78 800 de locuri de muncă directe -- reprezentând aproape 20% din total -- au fost pierdute în sectorul respectiv în perioada 2005-2008. 5. Importurile de încălțăminte în Spania au urmat, de asemenea, o tendință ascendentă, înregistrând o creștere de aproape 20% în perioada 2006-2010. Cu toate acestea, impactul dezechilibrului dintre importuri și exporturi în industria spaniolă producătoare de încălțăminte a fost mai mare decât în UE, în ansamblu: numărul producătorilor a scăzut cu 35,96 % în perioada 2006-2010 (sau 24,27%, dacă se ia în considerare numai perioada 2006-2009), întrucât numărul de întreprinderi a scăzut de la 2 283 la 1 462. Prin urmare, ocuparea forței de muncă a scăzut cu 31,80%, iar 10 663 de locuri de muncă directe au fost pierdute în aceeași perioadă. 6. Concedierile din Spania sunt, de asemenea, rezultatul unei tendințe generale a industriei producătoare de încălțăminte din UE de delocalizare către țări cu costuri mai reduse, care nu sunt membre ale UE, a majorității procedeelor specifice de fabricare, în UE rămânând doar sarcinile cu valoare mai ridicată, cum ar fi proiectarea produselor și comercializarea produselor. Stabilirea numărului de concedieri și îndeplinirea criteriilor de la articolul 2 litera (b) 7. Spania a depus această cerere în temeiul criteriilor de intervenție menționate la articolul 2 litera (b) din Regulamentul (CE) nr. 1927/2006, care prevede concedierea a cel puțin 500 de salariați, într-o perioadă de nouă luni, în întreprinderi a căror activitate se încadrează în aceeași diviziune NACE Rev.2, într-o regiune sau în două regiuni învecinate cu nivelul NUTS II dintr-un stat membru. 8. În cerere sunt menționate 876 de concedieri în 146 întreprinderi încadrate în diviziunea 15 din NACE Rev. 2 („Tăbăcirea și finisarea pieilor; fabricarea articolelor de voiaj și marochinărie, harnașamentelor și încălțămintei; prepararea și vopsirea blănurilor”), în regiunea NUTS II din Comunidad Valenciana (ES52) în timpul perioadei de referință de 9 luni, cuprinsă între 25 ianuarie 2011 și 25 octombrie 2011. Din aceste concedieri, 862 au fost calculate în conformitate cu articolul 2 al doilea paragraf a doua liniuță din Regulamentul (CE) nr. 1927/2006. Celelalte 14 concedieri au fost calculate în conformitate cu același paragraf, a treia liniuță. Comisia a primit confirmarea, solicitată în temeiul articolului 2 alineatul (2) al doilea paragraf a treia liniuță, că acesta este numărul real al concedierilor efectuate. Explicația caracterului neprevăzut al concedierilor în cauză 9. Autoritățile spaniole susțin că sectorul încălțămintei a fost deja restructurat pentru a face față liberalizării pieței, optând pentru a fabrica produse cu o valoare adăugată ridicată și concentrându-se asupra exporturilor. Pe parcursul anilor dinaintea crizei economice și financiare, această abordare le-a asigurat o cifră de afaceri durabilă. Cu toate acestea, criza și înăsprirea ulterioară a condițiilor de acordare a creditelor au creat dificultăți grave multor întreprinderi mici și mijlocii, deoarece acestea nu erau suficient de flexibile din punct de vedere financiar pentru a face față noii situații de scădere a exporturilor și de contractare a pieței interne. Aceasta a avut ca rezultat închiderea întreprinderilor: 188 de întreprinderi reprezentând 16,64% din numărul total al producătorilor de încălțăminte din Comunidad Valenciana și-au încetat activitatea și au fost închise în 2010, ceea ce a dus la pierderi de locuri de muncă. Identificarea întreprinderilor care au efectuat disponibilizări și a lucrătorilor vizați de asistență 10. Cererea se referă la 876 de concedieri efectuate în următoarele 146 întreprinderi: Întreprinderile și numărul de concedieri ABACO SHOES S.L. || 3 || ILICESOLES S.L. || 10 ADDI SHOES S.L || 1 || INDALO SHOES S.L || 4 ADOANSA S.L || 5 || INDUSTRIA AUXILIAR DEL CALZADO CRIMEA S.L || 1 ADORNOS LA TORRESTA S.L.U || 26 || IRAMEN CALZADOS S.L.U || 26 ADRIANO SHOES S.L.U || 13 || IRONMATRIC S.L || 1 AGNELLI INTERNACIONAL S.L || 1 || JANDRO MODA S.L. || 6 ALANDA SHOES S.L || 4 || JESO CONFORT S.L || 1 ALFIE SHOES S.L || 2 || J'HAYBER S.L. || 3 ALUYTEC DEL SURESTE S.L Y ALUVEGA || 1 || JOROS SHOES S.L || 2 ANALPE SHOES S.L. || 1 || JOSE CANO PALAZON || 1 ANTONIO ANDREU MACIÁ || 1 || JOSE FERRER CALZADOS S.L. || 7 APARADOS DANISA S.L || 9 || JOSE LOPEZ MARTINEZ || 2 APARADOS CRIS S.L || 11 || JOVIRES SHOES S.L || 64 APRILE INTERNACIONAL 2002 S.L || 1 || KILMAS S.L || 1 ARTESANIAS Y COMPLEMENTOS DEL CALZADO S.L || 4 || KINSPARTEL S.L || 12 ARTESANOS DE SAX S.L. || 1 || KMB ROC S.L || 1 ASEPYME ELDA ASOCIADOS S.L. || 1 || KNOW SHOES DESIGN S.L || 1 ATHELETIC SPORT GROUP S.L.U || 1 || LINEA OCCIDENTAL S.L. || 1 AUXILIAR DE CALZADO RICOCHI S.L. || 8 || LORTEL SHOES S.L. || 1 AUXILIAR DEL CALZADO CRIMEA S.L || 2 || MANKEITO S.L || 23 AUXILIARES DEL CALZADO ANTON S.L. || 1 || MANUEL GIMENEZ BARRAGAN || 1 BABY PARDO S.L.U || 4 || MANUFACTURAS CARCOLA, S.L || 6 BESTINN SHOES S.L || 1 || MANUFACTURAS NEWMAN S.L.U || 2 BOLITRES S.L.U || 1 || MAPELL ELX 2010 S.L || 3 BONAFORMA S.L || 1 || MARIA TERESA NAVARRO YAÑEZ || 2 CALZADOS BELMAR S.L || 1 || MARROQUINERIA LEYVA S.L. || 1 CALZADOS DAURO S.L. || 1 || MARTINETTI THE BAGS CLUB S.L || 4 CALZADOS DEL PAS BLAN S.L || 1 || MECANIZADOS Y SUMINISTROS GUTIERREZ S.L || 1 CALZADOS IGNACIO BERNABEU S.L.U || 26 || MOLDES JOFAN S.L || 5 CALZADOS JOSE VICENTE E HIJOS S.L || 31 || MTNG EUROPE EXPERIENCE,S.L. || 1 CALZADOS JOSEMI 2010 S.L || 1 || MUSTANG PRODUCTION S.L || 1 CALZADOS LAMAR S.L || 32 || MUZZYPIEL S.L || 9 CALZADOS LUCATONI .S.L || 1 || NARCO SHOES S.L || 2 CALZADOS MAGIAN S.L || 1 || NATISAND SHOES S.L || 16 CALZADOS MARIA GARCIA S.L || 15 || NEW GRABORD S.L || 1 CALZADOS MAYFRAN S.A || 56 || NODO SHOES,S.LU || 2 CALZADOS MONTIEL S.L || 1 || PADALIS SHOES S.L || 29 CALZADOS SALEM SL || 1 || PANAMA JACK S.A || 1 CALZADOS VALORI S.L || 1 || PAPI MODA S.L || 14 CALZANETTO S.L || 1 || PASCO PRODUCCIONES S.L.U || 3 CARMELA LUXE S.L || 42 || PATRICIA ROSALES S.L || 3 CAT WOOMAN S.L || 1 || PEDRO MIRALLES S.L || 1 CHILSYE SHOES S.L || 6 || PLANTIFLER S.L || 1 CONFORFLEX SUMINISTRO INDUSTRIALES S.L.U || 2 || PLANTILLAS CABEZO S.L.U || 1 CONFORSUELAS S.L. || 15 || PLANTILLAS PATRICIA S.L || 9 COOLSHOE S.L || 1 || PREFABRICADOS VIENA S.L || 8 COPRA PIEL S.L || 2 || RAIZA SHOES S.L. || 1 CORTADOS Y APARADOS COCO S.L || 1 || RHINOS SHOES S.L || 2 CREACIONES CARPENA S.L. || 1 || SANDEVAL SL || 10 CREACIONES DALISA S.L.U || 2 || SANTIAGO A. RAMIREZ GUTIERREZ || 5 CREACIONES KING-BELT S.L || 4 || SIROKO SHOES S.L || 25 CREVISA S.L || 1 || SOFAMVAL S.L || 4 CRIMEA S.L || 1 || STRADIVARIUS ESPAÑA S.A || 1 CURTIDOS PIELES NATURALES S.L || 14 || SUACAL CALZADOS E INVERSIONES GILBERT || 1 CUTI SHOES S.L. || 17 || SUELAS DESANZ S.L || 7 DAF CALZADOS S.L || 4 || SUELAS DOMVER S.L || 11 DAMAPIEL S.L || 7 || SUELAS PAMAR S.L || 4 DESIVAL S.L || 1 || TACMOR S.L.U || 4 EBOLOTAC S.L.U || 1 || TACONES INYECTADOS PARA EL CALZADO S.L || 5 EMBOGA S.A. || 1 || TALLER CORTADO (JOSE ANDRES ALONSO) || 1 EUROELX S.L || 9 || TENERIA INDUSTRIAL VALENCIANA SA || 2 EUROPLASTICA ESPAÑA S.A || 1 || TRIO SHOES 2000 S.L || 1 FAMACAL S.L || 1 || UNIMOLDES S.L || 1 FENADELFRI S.L.U || 1 || UNIVERSAL PREFABRICADOS PARA EL CALZADO S.L || 1 FINISAJE GALEÓN S.L || 1 || VAL DISME S.L || 1 FO-PLANT 2001 S.L || 1 || VILLACALZA 2008 S.L || 2 FORMATOS COLOR Y DISEÑO S.L || 1 || VIVER Y BERNA S.L || 1 FORRADOS ODALYS S.L || 15 || VULCANIZADOS ELEVAN S.L || 1 FRANCISCO JAVIER ROS MOYA || 1 || VULCANIZADOS LA ESTRELLA S.L. || 1 FREE FASHION S.L || 1 || ZAPASTOCK S.L. || 2 FULGEN SHOES S.L || 31 || ZAPATOS DACON S.L || 1 HIJOS DE RAMON IBAÑEZ S.A || 1 || ZUHAL SHOES S.L.U || 8 HORMAR XXI S.L. || 2 || 5 FACTORIA 2009 S.L.U || 14 Număr total de întreprinderi: 146 || Număr total de concedieri: 876 || 11. Tuturor lucrătorilor disponibilizați li se va oferi posibilitatea de a beneficia de măsurile respective. Cu toate acestea, pe baza experienței anterioare în gestionarea cazurilor de contribuții din FEG, autoritățile spaniole estimează că aproximativ 350 de lucrători vor opta să beneficieze de măsurile FEG. 12. Defalcarea celor 876 lucrători vizați este următoarea: Categorie || Număr || Procentaj Bărbați || 465 || 53,03 Femei || 411 || 46,97 Cetățeni ai UE || 872 || 99,54 Cetățeni din țări terțe || 4 || 0,46 15-24 ani || 27 || 3,08 25-39 ani || 427 || 48,74 40-54 ani || 336 || 38,36 55-59 ani || 65 || 7,42 peste 60 de ani || 21 || 2,40 13. În ceea ce privește categoriile profesionale, defalcarea este următoarea: Categorie || Număr || Procentaj Tehnicieni || 8 || 0,91 Funcționari || 45 || 5,14 Meșteșugari și comercianți de produse realizate de aceștia || 455 || 51,95 Muncitori necalificați || 368 || 42,00 14. Defalcarea în funcție de nivelul de educație este următoarea: Nivel de educație || Număr || Procentaj Învățământ de bază (până la finalizarea învățământului obligatoriu) || 362 || 41,32 Învățământ secundar superior || 59 || 6,74 Învățământ terțiar || 27 || 3,08 Alte forme de învățământ (învățământ nonformal) || 4 || 0,46 Persoane care nu au urmat nicio formă de învățământ sau care au abandonat timpuriu școala || 424 || 48,40 15. În conformitate cu articolul 7 din Regulamentul (CE) nr. 1927/2006, Spania a confirmat faptul că s-a aplicat o politică de egalitate între femei și bărbați, precum și de nediscriminare și că aceasta se va aplica în continuare pe parcursul diferitelor etape de punere în aplicare a FEG și, în special, în cursul accesului la contribuția financiară a FEG. Descrierea teritoriului vizat, a autorităților sale și a părților interesate 16. Teritoriul afectat de concedieri se află în regiunea NUTS II Comunidad Valenciana și este concentrat în trei „comarca” (echivalentul aproximativ al unui județ) Alto, Medio y Bajo Vinalopó din provincia Alicante, clasificată NUTS III. 17. Din totalitatea întreprinderilor spaniole, 11,5% sunt implantate în Comunidad Valenciana. În această regiune, sectorul manufacturier reprezintă 26% din ocuparea forței de muncă, în timp ce sectorul serviciilor reprezintă 60 %, construcțiile 10 %, iar sectorul primar 4 %. Modelul economic din Comunidad Valenciana se caracterizează prin prezența masivă a întreprinderilor mici și mijlocii specializate mai ales în producția de mobilă, încălțăminte, textile, ceramică și jucării. Aceste industrii sunt concentrate în districte situate în jurul unui număr limitat de municipalități. 18. Principalele părți interesate sunt Generalitat Valenciana (guvernul autonom al regiunii Comunidad Valenciana) și în special Ministerul Regional al educației, formării și ocupării forței de muncă; SERVEF (serviciul public de ocupare a forței de muncă al guvernului autonom); sindicatele: FIA-UGT-PV și CCOO-PV[6]; și asociația producătorilor de încălțăminte din Comunidad Valenciana (AVECAL). Impactul preconizat al concedierilor asupra ocupării forței de muncă la nivel local, regional sau național 19. Spania este al doilea producător european de încălțăminte din UE, fabricând aproape 25% din întreaga producție a UE. Dintre producătorii spanioli de încălțăminte, 64,43% sunt situați în Comunidad Valenciana, deci consecințele pentru ocuparea forței de muncă la nivel local ca urmare a schimbărilor intervenite în structura comerțului mondial din domeniul fabricării de încălțăminte sunt cu adevărat importante și au un impact enorm în Comunidad Valenciana. Mai mult, această regiune a fost, de asemenea, afectată de către alte patru cazuri de concedieri colective[7] pentru care au fost prezentate Comisiei cereri de sprijin din partea FEG. 20. În Comunidad Valenciana, teritoriile cele mai afectate de concedieri sunt Alto, Bajo și Medio Vinalopó, trei județe care depind în mare măsură de producția de încălțăminte. Numărul de lucrători disponibilizați a crescut cu 83% în Alto Vinalopó și s-a dublat în Medio și Bajo Vinalopó în 2011, comparativ cu 2009. Perspectivele pentru reintegrarea viitoare pe piața muncii a lucrătorilor disponibilizați în acest teritoriu nu par foarte încurajatoare, întrucât Alto, Bajo și Medio Vinalopó au fost afectate, de asemenea, de concedierile care au făcut obiectul a două dintre cererile menționate anterior pentru sprijin din partea FEG: EGF/2010/005 ES Comunidad Valenciana – Piatră naturală (528 de concedieri din sectorul tăierii, fasonării și finisării pietrei) și EGF/2011/006 Comunidad Valenciana - Construcții (1 138 de concedieri în sectorul construcțiilor). Pachet coordonat de servicii personalizate care vor fi finanțate și defalcarea costurilor sale estimate, inclusiv complementaritatea sa cu acțiunile finanțate din fondurile structurale 21. Toate măsurile prezentate în cele ce urmează alcătuiesc, împreună, un pachet coordonat de servicii personalizate menite să asigure reintegrarea lucrătorilor pe piața forței de muncă: – Sesiuni introductive și de informare și orientare: Aceasta este prima măsură care urmează a fi oferită tuturor lucrătorilor disponibilizați, cuprinzând: (1) Informații cu privire la calificări și cerințele de formare; la programele de consiliere și de formare disponibile; precum și la alocații și stimulente. (2) Stabilirea profilului lucrătorilor și elaborarea, punerea în aplicare și monitorizarea sprijinului personalizat. (3) Ateliere pe tema interviurilor de angajare. Participanții vor învăța prin exerciții bazate pe schimburi de roluri cum să evite erorile frecvente în interviurile de angajare. – Asistență în vederea căutării intensive a unui loc de muncă: această măsură va presupune căutarea intensă a unui loc de muncă, inclusiv căutarea pasivă și activă a oportunităților de angajare la nivel local și regional; ateliere pe tema tehnicilor de căutare a unui loc de muncă; și mentoring (care constă în monitorizarea individuală a activității de căutare a unui loc de muncă). – Formare în materie de competențe profesionale legate de sectorul producerii de încălțăminte: Beneficiarii acestei măsuri vor fi formați pentru a dobândi competențe legate de profesii cu valoare adăugată mare și, prin urmare, cu un potențial mai ridicat de angajare în sectorul producerii de încălțăminte. Întrucât locurile de muncă cele mai căutate sunt legate în principal de proiectare și comercializare, diversele cursuri de formare profesională se vor concentra pe tehnologia în materie de încălțăminte, proiectarea asistată de calculator, biomecanica piciorului, etalonare, etc. – Formare pentru obținerea unor calificări profesionale specifice: Beneficiarii acestei măsuri vor fi formați în sectoare de activitate cum ar fi sectorul agroalimentar, sectorul materialelor plastice sau sectorul de catering sau servicii, în care oportunitățile există deja sau urmează să apară pe termen scurt sau mediu. – Promovarea antreprenoriatului. Aceasta include: (1) consiliere privind proiectele și inițiativele destinate să dezvolte, să elaboreze și să orienteze proiecte viabile de întreprinderi sau de activități independente. Tutorii vor încerca, de asemenea, să găsească posibilități de desfășurare a unei activități independente în cadrul și în afara județului și le vor prezenta participanților la această măsură. (2) Consultanță în scopul creării unei întreprinderi: aceasta vizează lucrătorii disponibilizați care doresc să-și creeze propria afacere și va consta în îndrumare personalizată pe durata întregului proces de creare a întreprinderii și sprijin cu privire la cerințele administrative. Îndrumarea personalizată va continua să fie disponibilă pentru participanți în cursul primului an în care desfășoară o activitate independentă. (3) Activități specifice de formare pentru lucrătorii care doresc să își înființeze propria întreprindere. Aceasta va acoperi elemente precum dezvoltarea unei idei de afaceri, planificarea, efectuarea de studii de fezabilitate, pregătirea unui plan de afaceri și obținerea finanțării. – Formare în materie de competențe orizontale, cum ar fi formarea de bază în materie de TIC; Formare în domeniul dezvoltării personale; Formare profesională pentru a dobândi competențe în materie de gestionare a echipelor de lucrători; Formarea de formatori având drept scop de a oferi competențele didactice necesare lucrătorilor disponibilizați ale căror profiluri profesionale îi recomandă drept posibili formatori. – Formare pentru recrutare. Formarea va fi concepută pentru a răspunde nevoilor identificate ale întreprinderilor locale, care vor trebui, la rândul lor, să angajeze cel puțin o treime din lucrătorii care participă la formare. – Alocații pentru căutarea unui loc de muncă: Lucrătorii care au completat ciclul de reinserție profesională convenit vor primi o alocație de 400 EUR, plătită într-o singură tranșă. – Sprijin pentru înființarea propriei întreprinderi: lucrătorii care revin pe piața forței de muncă creându-și propria întreprindere vor primi o sumă forfetară de 3 000 EUR. Acest stimulent este conceput pentru acoperirea costurilor de înființare. – Contribuție la cheltuielile de deplasare: Cu titlu de contribuție la cheltuielile de deplasare, lucrătorii care participă la aceste măsuri vor primi o sumă forfetară de până la 300 EUR. – Stimulente pentru plasarea personalului disponibilizat: lucrătorilor reintegrați profesional li se acordă o alocație de 350 de EUR pe lună pe o perioadă maximă de șase luni. 22. Cheltuielile pentru intervenția FEG, care sunt incluse în cerere în conformitate cu articolul 3 din Regulamentul (CE) nr. 1927/2006, acoperă activitățile de gestionare și control, precum și cele legate de informare și publicitate. 23. Serviciile personalizate prezentate de autoritățile spaniole sunt măsuri active pe piața forței de muncă în cadrul acțiunilor eligibile definite la articolul 3 din Regulamentul (CE) nr. 1927/2006. Autoritățile spaniole estimează costurile totale ale acestor servicii la 2 392 100 EUR, iar cheltuielile pentru punerea în aplicare a FEG la 118 000 EUR (4,7 % din suma totală). Contribuția totală solicitată din FEG este de 1 631 565 EUR (65 % din costurile totale). Acțiuni || Numărul estimat al lucrătorilor vizați || Costul estimat pe lucrător vizat (în EUR) || Costuri totale (EGF și cofinanțare națională) (EUR) Servicii personalizate [articolul 3 primul paragraf din Regulamentul (CE) nr. 1927/2006] Sesiuni introductive și de informare și orientare (Acogida y orientación profesional) || 350 || 1 251[8] || 438 000 Asistență în vederea căutării intensive a unui loc de muncă (Apoyo intensivo en la búsqueda de empleo) || 275 || 1 142[9] || 314 250 Formare în materie de competențe profesionale legate de sectorul producerii de încălțăminte (Formación para la recolocación en el sector del calzado) || 120 || 2 500 || 300 000 Formare pentru obținerea unor calificări profesionale specifice (Formación para la recolocación en otros sectores) || 150 || 2 500 || 375 000 Promovarea antreprenoriatului (Formación y asesoramiento al emprendedor) || 50 || 3 825 || 191 250 Formare în materie de competențe orizontale (Formación transversal para la mejora profesional) || 105 || 1 570 || 164 850 Formare pentru recrutare (Formación para el empleo con prácticas) || 75 || 1 050 || 78 750 Alocații pentru căutarea unui loc de muncă (Incentivo a la participación) || 350 || 400 || 140 000 Sprijin pentru înființarea propriei întreprinderi (Incentivo a la constitución de negocios) || 35 || 3 000 || 105 000 Contribuție la cheltuielile de deplasare (Ayudas por desplazamiento) || 320 || 300 || 96 000 Stimulente pentru plasarea personalului concediat (Incentivo a la inserción) || 90 || 2 100 || 189 000 Subtotal servicii personalizate || || 2 392 100 Cheltuieli legate de intervenția FEG [articolul 3 al treilea paragraf din Regulamentul (CE) nr. 1927/2006] Activități de pregătire || || 0 Gestionare || || 87 000 Informare și publicitate || || 21 000 Activități de control || || 10 000 Subtotal cheltuieli legate de implementarea FEG || || 118 000 Total costuri estimate || || 2 510 100 Contribuție din FEG (65 % din costurile totale) || || 1 631 565 24. Spania confirmă că măsurile descrise mai sus sunt complementare cu acțiunile finanțate de fondurile structurale și că sunt instituite măsuri pentru evitarea dublei finanțări. Data/datele la care serviciile personalizate pentru lucrătorii afectați au fost inițiate sau se prevede a fi inițiate 25. Spania a inițiat serviciile personalizate pentru lucrătorii afectați incluse în pachetul coordonat propus pentru cofinanțarea din FEG la 26 martie 2012. Prin urmare, această dată reprezintă începutul perioadei de eligibilitate pentru orice fel de asistență care ar putea fi acordată din FEG. Proceduri de consultare a partenerilor sociali 26. Cererea propusă a fost discutată în mai multe reuniuni cu partenerii sociali menționați la punctul 18 de mai sus. În cadrul reuniunilor care au avut loc la 17 noiembrie 2011 și la 2, 14 și 21 februarie 2012 partenerii sociali au fost consultați cu privire la aspecte precum conținutul pachetului integrat de măsuri; alocarea rolurilor și distribuția sarcinilor; și programarea acțiunilor. 27. Autoritățile spaniole au confirmat că cerințele legislației naționale și ale legislației UE privind concedierile colective au fost respectate. Informare cu privire la acțiunile obligatorii în temeiul legislației naționale sau al contractelor colective de muncă 28. În ceea ce privește îndeplinirea criteriilor stabilite la articolul 6 din Regulamentul (CE) nr. 1927/2006, în cererea lor, autoritățile spaniole: · au confirmat că măsurile care constituie responsabilitatea societăților în temeiul legislației naționale sau al contractelor colective de muncă nu vor fi înlocuite de contribuția financiară din partea FEG; · au demonstrat că acțiunile respective oferă sprijin lucrătorilor individuali și nu urmează a fi folosite pentru restructurarea societăților sau a sectoarelor de activitate; · au confirmat faptul că acțiunile eligibile menționate anterior nu beneficiază de asistență din partea altor instrumente financiare ale UE. Sisteme de gestionare și control 29. Spania a notificat Comisiei faptul că aceleași organisme care asigură gestionarea și controlul finanțărilor din FSE vor gestiona și controla această contribuție financiară. Direcția Generală pentru Proiecte și Fonduri Europene din cadrul Ministerului Regional al Finanțelor și Guvernului Regiunii Comunidad Valenciana[10] va fi organismul intermediar pentru autoritatea de management. Finanțare 30. Pe baza cererii transmise de Spania, contribuția propusă din FEG pentru pachetul coordonat de servicii personalizate (inclusiv cheltuielile legate de intervenția FEG) este de 1 631 565 EUR, reprezentând 65 % din costurile totale. Ajutorul propus de Comisie în cadrul acestui fond se bazează pe informațiile furnizate de Spania. 31. Având în vedere cuantumul maxim al unei contribuții financiare care poate fi acordată din FEG în temeiul articolului 10 alineatul (1) din Regulamentul (CE) nr. 1927/2006, precum și posibilitățile de realocare a sumelor, Comisia propune mobilizarea din FEG a sumei totale menționate mai sus, care să fie înscrisă în rubrica 1a din cadrul financiar. 32. Cuantumul propus al contribuției financiare va lăsa disponibil mai mult de 25 % din suma maximă anuală atribuită din FEG pentru alocări în cursul ultimelor patru luni ale anului, conform dispozițiilor articolului 12 alineatul (6) din Regulamentul (CE) nr. 1927/2006. 33. Prin prezentarea acestei propuneri de mobilizare a FEG, Comisia inițiază procedura simplificată de trialog, conform prevederilor de la punctul 28 din Acordul interinstituțional din 17 mai 2006, în vederea obținerii acordului celor două componente ale autorității bugetare cu privire la necesitatea utilizării FEG și cu privire la suma solicitată. Comisia invită prima dintre cele două părți componente ale autorității bugetare care ajunge la un acord, la nivelul politic corespunzător, cu privire la proiectul de propunere de mobilizare, să informeze cealaltă parte componentă și Comisia în legătură cu intențiile sale. În cazul în care una dintre cele două componente ale autorității bugetare nu este de acord, se va organiza o reuniune formală trilaterală. 34. Comisia prezintă separat o cerere de transfer, în vederea înscrierii în bugetul pentru anul 2012 a unor credite de angajament specifice, în conformitate cu punctul 28 din Acordul interinstituțional din 17 mai 2006. Originea creditelor de plată 35. Plățile din linia bugetară a FEG se vor utiliza pentru a finanța suma de 1 631 565 EUR necesară pentru prezenta cerere. Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2011/020 ES/Comunidad Valenciana – Încălțăminte, transmisă de Spania) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, având în vedere Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară[11], în special punctul 28, având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare[12], în special articolul 12 alineatul (3), având în vedere propunerea Comisiei Europene[13], întrucât: (1) Fondul european de ajustare la globalizare (FEG) a fost creat pentru a oferi sprijin suplimentar lucrătorilor concediați ca urmare a schimbărilor majore din structura comerțului mondial, generate de globalizare și pentru a-i ajuta să se reintegreze pe piața forței de muncă. (2) Domeniul de aplicare a FEG a fost extins pentru cererile depuse în perioada 1 mai 2009 – 30 decembrie 2011 pentru a include acordarea de sprijin lucrătorilor disponibilizați ca urmare directă a crizei financiare și economice mondiale. (3) Acordul interinstituțional din 17 mai 2006 permite mobilizarea FEG în limita unui plafon anual de 500 milioane EUR. (4) Spania a prezentat o cerere de mobilizare a FEG în ceea ce privește concedierile care au avut loc în 146 întreprinderi încadrate în diviziunea 15 din NACE, Rev. 2 („Tăbăcirea și finisarea pieilor; fabricarea articolelor de voiaj și marochinărie, harnașamentelor și încălțămintei; prepararea și vopsirea blănurilor”) în regiunea de nivel NUTS II a Comunidad Valenciana (ES52) la data de 28 decembrie 2011 și a completat-o cu informații suplimentare până la data de 23 februarie 2012. Această cerere îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea sumei de 1 631 565 EUR. (5) Prin urmare, FEG ar trebui mobilizat pentru a oferi o contribuție financiară ca răspuns la cererea depusă de Spania, ADOPTĂ PREZENTA DECIZIE: Articolul 1 În cadrul bugetului general al Uniunii Europene pentru exercițiul financiar 2012, se mobilizează Fondul european de ajustare la globalizare (FEG) pentru alocarea sumei de 1 631 565 EUR, sub formă de credite de angajament și credite de plată. Articolul 2 Prezenta decizie se publică în Jurnalul Oficial al Uniunii Europene. Adoptată la [Bruxelles/Strasbourg], Pentru Parlamentul European Pentru Consiliu Președintele Președintele [1] JO C 139, 14.6.2006, p. 1. [2] JO L 406, 30.12.2006, p. 1. [3] Regulamentul (CE) nr. 1893/2006 al Parlamentului European și al Consiliului din 20 decembrie 2006 de stabilire a Nomenclatorului statistic al activităților economice NACE Rev. 2 și de modificare a Regulamentului (CEE) nr. 3037/90 al Consiliului, precum și a anumitor regulamente CE privind domenii statistice specifice (JO L 393, 30.12.2006, p. 1). [4] Conform articolului 3 alineatul (3) din Regulamentul (CE) nr. 1927/2006. [5] http://ec.europa.eu/enterprise/sectors/footwear/files/statistics/footwear_en.pdf [6] Federación de Industrias Afines de la UGT del País Valenciano (MCA-UGT-PV) și Comisiones Obreras del País Valenciano (CC.OO.-PV). [7] COM(2010) 216, COM(2010) 613, COM(2010) 617 și COM(2012) 053. [8] Costul real estimat per lucrător oferit de SM este de 1 251,4286 EUR. Pentru a simplifica prezentarea în tabel, acest număr a fost rotunjit, fără a modifica costul total estimat pentru această măsură, astfel cum a fost calculat de SM. [9] Idem 1 142, 7272 EUR [10] Dirección General de Proyectos y Fondos Europeos de la Consellería de Hacienda y Administraciones Públicas de la Generalitat Valenciana. [11] JO C 139, 14.6.2006, p. 1. [12] JO L 406, 30.12.2006, p. 1. [13] JO C […], […], p. […].